**ΑΠΟΣΠΑΣΜΑ**

**Πρακτικό Νο4**

**Τακτικής Συνεδριάσεως Διοικητικού Συμβουλίου της Ανώνυμης Εταιρείας με την επωνυμία «ΔΗΜΟΤΙΚΑ ΠΑΡΚΙΝΓΚ ΔΗΜΟΥ ΚΑΤΕΡΙΝΗΣ ΚΟΙΝΗ Α.Ε. Ο.Τ.Α» της 22-02-2021**

ΑΡ.Μ.Α.Ε 70449/58/Β/10/05

ΑΡ.Γ.Ε.ΜΗ:123623548000

**Αριθμός απόφασης 28/22-02-2021**

**Περίληψη**

**Λήψη** **απόφασης ή μη για την έγκριση πρόσληψης ατόμων από την Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», για την κάλυψη θέσεων προσωπικού για το πρόγραμμα ΕΣΤΙΑ ΙΙ.**

Στην Κατερίνη και στα γραφεία διεύθυνσης της ΔΗ.ΠΑ.Κ. (Δημοτική αγορά κατάστημα Νο 5), σήμερα **Δευτέρα 22 Φεβρουαρίου 2021** και ώρα 10.00, συνήλθε σε τακτική συνεδρίαση το Διοικητικό Συμβούλιο της ΔΗ.ΠΑ.Κ. (Δημοτικά Παρκινγκ Κατερίνης Κοινή Ανώνυμη Εταιρία ΟΤΑ) ύστερα από την αριθμ. 55/18-02-2021 πρόσκληση του Προέδρου κ. Κατανά Νικόλαο, που επιδόθηκε ενυπόγραφα στον κάθε σύμβουλο σύμφωνα με τις διατάξεις του άρθρου 265 του Ν. 3463/2006, της αριθμ. 16/2007 (Αριθμ. Πρωτ. Οικ. 10819/22-02-2007) εγκυκλίου του ΥΠ.ΕΣ.Δ.Δ.Α.

Πριν από την έναρξη της συνεδρίασης αυτής, διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (09) μελών βρέθηκαν παρόντα εννέα (09).

Το Διοικητικό Συμβούλιο κατά την παρούσα συνεδρίαση είχε την παρακάτω σύνθεση:

**Παρόντες :**

1. Κατανάς Νικόλαος (Πρόεδρος)
2. Παλάγκα Ευαγγελία (Αντιπρόεδρος)
3. Τριανταφυλλίδης Παναγιώτης (Διευθύνων Σύμβουλος)
4. Μουζούρη Στυλιανή (Διευθύνων Σύμβουλος)
5. Φιλοκώστας Κωνσταντίνος (Μέλος Δ.Σ.)
6. Αναγνώστου Αθανάσιος (Μέλος Δ.Σ.)
7. Ίτσιος Γεώργιος (Μέλος Δ.Σ.)
8. Στίκος Γεώργιος (Μέλος Δ.Σ.)
9. Παπαζιώγας Νικόλαος (Μέλος Δ.Σ.)

**Απών :**

Ο πρόεδρος της ΔΗ.ΠΑ.Κ. Κατανάς Νικόλαος κήρυξε την έναρξη της συνεδρίασης και αφού εισηγήθηκε το 1ο θέμα της ημερήσιας διάταξης «**Λήψη απόφασης ή μη για την έγκριση πρόσληψης ατόμων από την Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», για την κάλυψη θέσεων προσωπικού για το πρόγραμμα ΕΣΤΙΑ ΙΙ»,** και αφού αποχώρισαν από την συζήτηση και ψηφοφορία αυτού τού θέματος ο Τριανταφυλλίδης Παναγιώτης και Μουζούρη Στυλιανή,ζήτησε από το σώμα να αποφασίσει.

**Έχοντας υπόψη**

* Το καταστατικό της Α.Ε. «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ» που δημοσιεύθηκε στο ΦΕΚ 15127/31.12.2010, τεύχος ΑΕ – ΕΠΕ καθώς και την καταχώρηση στο Γενικό Εμπορικό Μητρώο στοιχείων της Α.Ε., ΦΕΚ 6386/1.10.2013/τεύχος ΑΕ-ΕΠΕ & ΓΕΜΗ.
* Το εναρμονισμένο και τροποποιημένο καταστατικό της Ανώνυμης Εταιρείας με την επωνυμία ΔΗΜΟΤΙΚΑ ΠΑΡΚΙΝΓΚ ΔΗΜΟΥ ΚΑΤΕΡΙΝΗΣ ΚΟΙΝΗ ΑΝΩΝΥΜΗ ΕΤΑΙΡΕΙΑ Ο.Τ.Α, με το διακριτικό τίτλο ΔΗ.ΠΑ.Κ. Α.Ε. Ο.Τ.Α και αριθμό ΓΕΜΗ 123623548000, (που είχε Αρ.ΜΑΕ. 70499/58/Β/10/05), σύμφωνα με τον Ν4548/2018.
* Την 390/2019 απόφαση Δημοτικού Συμβουλίου του Δήμου Κατερίνης «Ορισμός εκπροσώπων του Δήμου στη Γενική Συνέλευση της Α.Ε. Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ»
* Το πρακτικό Νο. 14 της Τακτικής Γενικής Συνέλευσης της Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ» για την εκλογή του νέου Δ.Σ.
* Την υπ’ αριθ. 56/20-07-2020 απόφαση του Διοικητικού Συμβουλίου της Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», για την συγκρότηση σε σώμα του Διοικητικού Συμβουλίου και κατανομή αξιωμάτων.
* Την υπ’ αριθ. 70/24-08-2020 απόφαση του Διοικητικού Συμβουλίου της Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», για την υλοποίηση προγράμματος ESTIA II.
* Την υπ’ αριθ. 2134/ Φ. ΕΣΤΙΑ ΙΙ 19.10.2020 απόφαση του Υπουργείου Μετανάστευσης και Ασύλου με θέμα, «Χρηματοδότηση/Επιδότηση της Δράσης (επιχορήγηση Ν.Π. ¨Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ¨ για την υλοποίηση του έργου ΕΣΤΙΑ ΙΙ: Στεγαστικό πρόγραμμα για αιτούντες προστασία) με κωδικό ΟΠΣ 5071210 από τον μηχανισμό Έκτακτης βοήθειας του Ευρωπαϊκού Ταμείου Ασύλου, Μετανάστευσης και Ένταξης».
* Την υπ’ αριθ. 07/15-01-2021 απόφαση του Διοικητικού Συμβουλίου της Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», για προκήρυξη διαγωνισμού για την κάλυψη δεκατριών (13) θέσεων προσωπικού για το πρόγραμμα ESTIA II.
* Την αριθ. πρωτ. (ΕΣΤΙΑ ΙΙ) 31/19-2-2021 πρακτικό της επιτροπής αξιολόγησης των αιτήσεων του διαγωνισμού.
* Την αριθ. πρωτ. 59/18-02-2021 αίτησης παραίτησης της Μουζούρη Στυλιανής από Διευθύνων Σύμβουλος της ΔΗ.ΠΑ.Κ. Α.Ε.
* Την αριθ. πρωτ. 58/18-02-2021 αίτησης παραίτησης του Τριανταφυλλίδη Παναγιώτη από Διευθύνων Σύμβουλος της ΔΗ.ΠΑ.Κ. Α.Ε.

**Στη συνέχεια ο Πρόεδρος κάλεσε το Δ.Σ. να αποφασίσει σχετικά.**

**Το Δ.Σ. μετά από διαλογική συζήτηση και αφού έλαβε υπόψη τα παραπάνω,**

**αποφασίζει κατά πλειοψηφία :**

**την λήψη απόφασης** της Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», έγκρισηςπρόσληψης 13 ατόμων από την Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», για την κάλυψη θέσεων προσωπικού για το πρόγραμμα ΕΣΤΙΑ ΙΙ, σύμφωνα με την από 31/19-02-2021 πρακτικό της επιτροπής αξιολόγησης των αιτήσεων του διαγωνισμού.

Μετά από αξιολόγηση των τυπικών και ουσιαστικών προσόντων των υποψήφιων για τις θέσεις αποφασίστηκε ομόφωνα η εισήγηση της πρόσληψης των κατωτέρω:

Για το πρόγραμμα της Κατερίνης : 1) Καλαϊτζίδης Νικόλαος για τη θέση του επόπτη στέγασης , 2) Νανίτσου Έλλη για τη θέση της βοηθού λογιστηρίου , 3) Τριανταφυλλίδης Παναγιώτης για τη θέση του διοικητικού προσωπικού 4) Τάκος Ιωάννης γ*ι*α τη θέση του τεχνίτη 5) Παναγ*ι*ωτίδης Σάββας για τη θέση του τεχνίτη και 6) Τσιλινίκος Νικόλαος για τη θέση του επόπτη στέ*γ*ασης.

Για το πρόγραμμα της Θεσσαλον*ί*κης: 1) Γιλαντζή Κωνσταντίνα για τη θέση του κοινωνικού λειτουργού, 2*)* Λάππα Πολυξένη για τη θέση της ψυχολόγου η οποία θα ανταλλάξει τόπο παροχής υπηρεσιών με την ήδη εργαζόμενη στην Κατερίνη , Εύα Δούρου 3) Μουζούρη Στυλιανή *γ*ια τη θέση του διοικητικού προσωπικού 4) Μπερεδήμας Δημήτριος-Ά*γγε*λος γ*ια* τη θέση του επόπτη στέγασης 5) Κώστας *Α*θανάσιος για τη θέση του επόπτη στέγασης 6) *Χ*ρυσικού Άννα *γι*α τη θέση του κοινωνικού λειτουργού 7*)* STAR AZ*I*Z για τη θέση του διερμηνέα. Οι συμβάσεις όλων θα είναι έως 31-12-2021 εκτός του STAR AZIZ η οποία θα είναι τρίμηνη. Η σύμβαση του Αθανασίου Κώστα θα ξεκινάει την 1η Μαρτίου 2021 , του υπολοίπου προσωπικού της Θεσσαλονίκης άμεσα και του προσωπικού της Κατερίνης όταν ολοκληρωθεί η έγκριση της δαπάνης μισθοδοσίας τους από την *Δ*ιαχειριστική Επιτροπή του ΥΜΑ.

Όλοι οι ανωτέρω θα μπορούσαν να προσφέρουν στον Οργαν*ι*σμό και να καλύψουν τις θέσεις για την οποία πέρασαν από συνέ*ν*τευξη.

Το Διοικητικό Συμβούλιο της ΔΗ.ΠΑ.Κ. Α.Ε. αποδέχεται της παραιτήσεις των Τριανταφυλλίδη Παναγιώτη και Μουζούρη Στυλιανή από Διευθύνων Σύμβουλοι της εταιρείας, όπου θα προσφέρουν από εδώ και πέρα και ως την λήξη της θητείας τους ως μέλη του Δ.Σ.

Επίσης εγκρίνεται η παροχή άδειας απασχόλησης με σύμβαση εξαρτημένης εργασίας ορισμένου χρόνου των μελών του Διοικητικού Συμβουλίου της Α.Ε. Τριανταφυλλίδη Παναγιώτη και Μουζούρη Στυλιανή στα πλαίσια του προγράμματος ΕΣΤΙΑ ΙΙ.

Τα μέλη του Διοικητικού Συμβουλίου της Α.Ε. με την επωνυμία «Δημοτικά Παρκινγκ Δήμου Κατερίνης Κοινή Ανώνυμη Εταιρεία ΟΤΑ», Παπαζιώγας Νικόλαος, Ίτσιος Γεώργιος καταψήφισαν το θέμα και δήλωσαν ότι οι. Τριανταφυλλίδης Παναγιώτης και Μουζούρη Στυλιανή θα πρέπει να παραιτηθούν και από μέλη του Δ.Σ. της ΔΗ.ΠΑ.Κ. Α.Ε. , ο Στίκος Γεώργιος καταψήφισε το θέμα.

Η απόφαση αυτή έλαβε αύξοντα αριθμό **28/22-02-2021**

Αφού εξαντλήθηκαν τα θέματα της ημερήσιας διάταξης, συντάχθηκε και διαβάστηκε το πρακτικό αυτό, υπογράφεται ως εξής:

|  |  |  |
| --- | --- | --- |
| **ΠΡΟΕΔΡΟΣ** | **ΚΑΤΑΝΑΣ ΝΙΚΟΛΑΟΣ** |  |
| **ΑΝΤΙΠΡΟΕΔΡΟΣ** | **ΠΑΛΑΓΚΑ ΕΥΑΓΓΕΛΙΑ** |  |
| **ΔΙΕΥΘΥΝΩΝ ΣΥΜΒΟΥΛΟΣ** | **ΤΡΙΑΝΤΑΦΥΛΛΙΔΗΣ ΠΑΝΑΓΙΩΤΗΣ** |  |
| **ΔΙΕΥΘΥΝΩΝ ΣΥΜΒΟΥΛΟΣ** | **ΜΟΥΖΟΥΡΗ ΣΤΥΛΙΑΝΗ** |  |
| **ΜΕΛΟΣ Δ.Σ.** | **ΑΝΑΓΝΩΣΤΟΥ ΑΘΑΝΑΣΙΟΣ** |  |
| **ΜΕΛΟΣ Δ.Σ.** | **ΦΙΛΟΚΩΣΤΑΣ ΚΩΝ.ΝΟΣ** |  |
| **ΜΕΛΟΣ Δ.Σ.** | **ΠΑΠΑΖΙΩΓΑΣ ΝΙΚΟΛΑΟΣ** |  |
| **ΜΕΛΟΣ Δ.Σ.** | **ΙΤΣΙΟΣ ΓΕΩΡΓΙΟΣ** |  |
| **ΜΕΛΟΣ Δ.Σ.** | **ΣΤΙΚΟΣ ΓΕΩΡΓΙΟΣ** |  |

Ακριβές απόσπασμα

Κατερίνη 22-02-2021

Ο Πρόεδρος της ΔΗ.ΠΑ.Κ

Κατανάς Νικόλαος